नदी में कचरा डालने वाले व्यक्तियों के खिलाफ कार्रवाई की मांग
शिवगंज | शहरके लोगों ने मुख्यमंत्री वसुंधराराजे सिंधिया को ज्ञापन भेजकर शिवगंज-सुमेरपुर के बीच से गुजर रही जवाई नदी में कचरा मलबा डालने वाले व्यक्तियों के खिलाफ कार्रवाई करवाने की मांग की है। ज्ञापन में बताया है कि इस बार अच्छी बारिश होने से करीब 10 साल के बाद जवाई नदी में पानी बहा, जिससे नदी के अंदर डाले गए कचरे की सफाई हो पाई थी, लेकिन शिवगंज सुमेरपुर की ओर जवाई नदी के दोनों किनारों पर फिर से नदी के अंदर कचरा मलबा डाल दिया है। ज्ञापन में बताया कि नदी में कचरा ही नहीं बल्कि मृत पशुओं को भी डाला जा रहा है, जिससे नदी किनारे पर बसी कॉलोनियों में बदबू फैली रहती है। नदी में डाले जा रहे कचरे की रोकथाम के लिए अभी तक कोई प्रभावी कार्रवाई भी नहीं की है। ऐसे में नदी के अंदर कचरा डालने वाले व्यक्तियों के हौसले बुलंद है।
ज्ञापन में कचरे की रोकथाम के लिए संबंधित व्यक्तियों के विरुद्ध कार्रवाई के लिए स्थानीय नगर पालिका को निर्देश दिलाने की मांग की है।
hin_Deva hin_Deva hin_Deva